Tots tenim plats, prestatgeries, un llit o armari d'Ikea a casa, i sovint hem criticat la serialització a la qual ens sotmetia el gegant suec amb els seus mobles d'automuntatge i preus assequibles. Aquesta vegada, però, la proposta es presenta com a irresistible perquè a les pop-up d'Ikea –al centre de Barcelona i Madrid– es vendran productes exclusius, com els mobles de la col·lecció Björksnäs, inspirats en la vida rural nòrdica i realitzats amb fusta d'avet i vidre, o la col·lecció Helighet, parament de cuina amb un toc molt vintage. Tot per celebrar que Ikea va aterrar fa vint anys a Badalona, on va obrir la primera botiga de l'Estat.